Enikő Győri

pisi
Enikő Győri (sündinud 7. juulil 1968 Budapestis) on Ungari majandusteadlane, diplomaat ja poliitik, ta on erakonna Fidesz liige. 2019. aastast on ta Euroopa Parlamendi liige.

Ta lõpetas aastal 1992 Budapesti Corvinuse ülikooli rahvusvaheliste suhete teaduskonna, aastal 2000 kaitses ta samas ülikoolis doktorikraadi. Aastal 1997 osales ta kursusel, mida pakkus École National d’Administration (Riiklik Halduskool).

1992–1999 oli ta Ungari parlamendi Euroopa asjade komisjoni nõunik, hiljem peanõunik.

1999–2003 oli ta Ungari suursaadik Itaalias ja 2014–2019 Ungari suursaadik Hispaanias.

2003–2009 töötas ta Ungari parlamendi kantseleis erakonna Fidesz ELi töörühma juhina. 2009–2010 oli ta Euroopa Parlamendi liige. 2010–2014 töötas ta välisministeeriumi ELi asjade riigisekretärina.

 Tunnustus 

 Itaalia Teeneteordeni suurrist, 2002
 Hispaania Tsiviilteenete ordeni suurrist, 2011
 Ungari Vabariigi presidendi aumärk, 2011
 Belgia Krooni ordeni komandör, 2012
 Prantsusmaa Auleegioni ordeni ohvitser, 2013

 Välislingid 
Enikő Győri Euroopa Parlamendi kodulehel
Ungari eurosaadik ERR-ile: me pole taaskäivitamisfondi üle rõõmsad, ERR, 12. juuni 2020

Kategooria:Ungari diplomaadid
Kategooria:Ungarist valitud Euroopa Parlamendi liikmed
Kategooria:Suursaadikud Hispaanias
Kategooria:Budapesti Corvinuse ülikooli vilistlased
Kategooria:Sündinud 1968